Päivitetty 02/25

**Erillishaku väyläopinnoilla / ammatillinen tutkinto**

Toisen asteen ammatillisen tutkinnon yhteydessä suoritetut 30 opintopisteen väyläopinnot, jotka ovat haettavan tutkinnon ensimmäisen lukukauden opintoja Karelia-ammattikorkeakoulussa, antavat hakukelpoisuuden hakea tutkinto-opiskelijaksi avoimen väylän erillishaussa.

Hakukelpoisuuden tuottavat opinnot voivat sisältää enintään 5 opintopistettä valmentavia kieli- ja matematiikan opintoja tai muita Karelian hyväksymiä opintoja.

Numerolla arvioitujen opintosuoritusten painotetun keskiarvon tulee olla vähintään kaksi (2).

Sosiaali- ja terveysalalle haettaessa terveydentilasi ja toimintakykysi tulee olla sellainen, että kykenet opintoihin liittyviin käytännön tehtäviin ja harjoitteluun. [**Lue lisää.**](https://www.ammattikorkeakouluun.fi/hakijalle/hakeminen/#terveysjatoimintakyky)

**Hakuaika:**

**Voit hakea tutkinto-opiskelijaksi heti, kun olet suorittanut väyläopinnot ja ammatillinen tutkintosi on valmis tai olet valmistumassa (= tiedät virallisen valmistumispäiväsi, jonka merkitset Opintopolun hakulomakkeelle).**

**Erillishaku väyläopinnoilla / lukiokoulutus**

Lukion aikana tai viimeistään vuoden aikana lukiosta valmistumisen jälkeen suoritetut 15 opintopisteen lukioväyläopinnot antavat hakukelpoisuuden hakea tutkinto-opiskelijaksi avoimen väylän erillishaussa.

Lukioväyläopinnot sisältävät 10 opintopistettä pakollisia opintoja ja 5 opintopistettä valinnaisia opintoja.

Numerolla arvioitujen opintosuoritusten painotetun keskiarvon tulee olla vähintään kaksi (2).

Sosiaali- ja terveysalalle haettaessa terveydentilasi ja toimintakykysi tulee olla sellainen, että kykenet opintoihin liittyviin käytännön tehtäviin ja harjoitteluun. [**Lue lisää.**](https://www.ammattikorkeakouluun.fi/hakijalle/hakeminen/#terveysjatoimintakyky)

**Lukion väyläopiskelija: Huomaa, että kesken lukukauden et voi aloittaa tutkinto-opintoja. Tutkinto-opiskelijana voit aloittaa joko 1.8. tai 1.1. lähtien.**

Lisätietoja saat Karelian hakijapalveluista,   
hakijapalvelut@karelia.fi tai 050 408 8429